CELEX: C2004/228/81
Language: sl
Date: 2004-09-11 00:00:00
Title: Sodba Sodišča prve stopnje z dne 10. junija 2004 v zadevi T-276/01 Mély Garroni proti Evropskemu parlamentu (Uradniki — Pomožni uslužbenec — Konferenčni tolmač — Člen 74 PZDU — Iztek pogodbe o zaposlitvi)

11.9.2004   
            
            
               SL
            
            
               Uradni list Evropske unije
            
            
               C 228/37
            
         
      SODBA SODIŠČA PRVE STOPNJE
   
   z dne 10. junija 2004
   v zadevi T-276/01 Mély Garroni proti Evropskemu parlamentu (1)
   
   (Uradniki - Pomožni uslužbenec - Konferenčni tolmač - Člen 74 PZDU - Iztek pogodbe o zaposlitvi)
   (2004/C 228/81)
   Jezik postopka: francoščina
   V zadevi T-276/01, Mély Garroni, stanujoča v Rimu (Italija), ki jo zastopa G. Vandersanden, avocat, proti Evropskemu parlamentu (zastopniki: H. von Hertzen in J. de Wachter z naslovom za vročanje v Luxemburgu), zaradi razglasitve ničnosti odločbe o ustavitvi sklepanja pogodb o delu s konferenčnimi tolmači, ki so dosegli starost 65 let in zaradi izplačila odškodnine, je Sodišče prve stopnje (peti senat), v sestavi R. García-Valdecasas, predsednik, P. Lindh, sodnica in J. D. Cooke, sodnik; sodni tajnik: J. Palacio Gonzáles, administrateur principal, dne 10. junija 2004 razglasilo sodbo, katere izrek se glasi kot sledi:
   
               1)
            
            
               Odločba Parlamenta z dne 24. januarja 2001 in odločba Parlamenta z dne 20. julija 2001, s katero je bila zavrnjen ugovor tožeče stranke, se razglasita za nični.
            
         
               2)
            
            
               V preostalem se tožba delno zavrne, delno zavrže.
            
         
               3)
            
            
               Parlamentu se naloži plačilo stroškov postopka.
            
         
      (1)  UL C 3, 5.1. 2002.